### Resumé

En privat lodsejer har anmodet om at få udarbejdet en lokalplan for Bygade 99 i Vonge til tæt-lav boliger.

Matriklen er ca. 5.800 m2 og ligger i det sydlige hjørne af et nuværende erhvervsområde.

Bygherre ønsker at omdanne [adresse] til boliger, hvor der ønskes fem boliger i stueplan, samt en bolig på første sal. Dertil opføres to nye fritstående dobbelthuse.

Projektet omfatter i alt tre dobbelthuse, hvoraf det ene er placeret i kroens nordlige længe.

Der er tale om ti individuelle boligenheder i stueplan, samt bolig i kroens hovedbygning med stue og 1. sal.

### Sagsfremstilling

**Lokalplanens indhold**

![](data:image/jpeg;base64...)

*Figur 1: Kort over lokalplanområdet*

*![](data:image/jpeg;base64...)*

*Figur 2: Lokalplanområdets kontekst*

*![](data:image/jpeg;base64...)*

*Figur 3: Udkast til fremtidig udnyttelse af lokalplanområdet*

En privat lodsejer har anmodet om at få udarbejdet en lokalplan for matrikel nr. 18a, [adresse], Ø. Nykirke på ca. 5.800 m2 til boligformål, i et hjørne af et nuværende erhvervsområde, beliggende langs Bygade i Vonge.

Matriklen er omfattet af lokalplan nr. 105001 For et erhvervsområde ved [adresse] i Vonge, der udlægger området til erhverv og kro.

I dag består ejendommen af [adresse] med tilhørende parkeringsplads.

Det er ejers ønske at forskønne Bygade 99, for at ejendommen ikke skal forfalde. Det er ikke lykkedes at drive kroen i årevis og derfor ønskes den omdannet til boliger.

Der er udarbejdet en bebyggelsesplan for området, med udgangspunkt i at omdanne [adresse] og den tilhørende matrikel til boligformål.

Der ønskes opførelse af nybyg i form af to dobbelthuse på samlet 439 m2, samt omdannelse af eksisterende bebyggelse på 483 m2.

I forbindelse med dialogen om bebyggelsesplanen, er der udarbejdet en støjredegørelse.

Støj fra virksomheder nord for matriklen forventes at kunne håndteres med en støjvold samt støjskærme, så nye boliger og deres udendøre opholdsarealer sikres mod dette.

I det fremsendte materiale foreslås stedsegrønne hække af Etna/ kirsebærlaurbær. I forbindelse med udarbejdelse af lokalplanen, vil Vejle Kommune skrive et forslag til beplantning med større variation. Her kan indgå stedsegrønne planter.

**Kommuneplantillæg**

Planen forudsætter at der laves et kommuneplantillæg, der muliggør, at en del af det nuværende erhvervsområde kan omdannes til boligområde.

Lokalplanområdet er omfattet af kommuneplanramme 23.E.1, der er udlagt til let industri og håndværk i Kommuneplan 2021-2033.

**Vurdering af afledte konsekvenser**
Der bliver ikke udarbejdet en helhedsvurdering af afledte konsekvenser af planen, da den ikke vil få konsekvenser for kapacitetsudfordringer på dagsinstitutions-, skole- eller trafikområdet.

**Høringsperiode**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget vurderes til otte uger, da lokalplanen er af en karakter, med et geografisk anvendelsesområde en kompleksitet og et omfang, der vurderes at have særlig interesse for offentligheden.

**Overtagelsespligt/Frafaldserklæring**
Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1445 Boligområde ved Bygade 99, Vonge og tillæg nr. 17 igangsættes.

### Beslutning

Godkendt.

Karsten Andersen var fraværende.